ถ้าหากลูกตัดเล็บแล้วมีรอยแผลแดงๆที่ขอบเล็บ หลังจากนั้นออกไปเล่น เอามือไปจับหญ้าตามสนามหญ้านอกบ้าน ซึ่งตรงนี้จะมีหมาข้างถนนชอบมาหาที่ฉี่กับอึ กรณีแบบนี้จะสามารถติดโรคพิษสุนัขบ้าได้มั้ยคะ หรือที่จะติดโรคนี้ได้ต้องมาจากการโดนกัด โดนข่วนเท่านั้นคะ
สวัสดีค่ะ โรคพิษสุนัขบ้าคือโรคการติดเชื้อไวรัสจากสัตว์ชนิดหนึ่ง ที่จะเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำดังนั้นจากเหตุการณ์ที่กล่าวมา การมีแผลเล็กๆ ไปสัมผัสกับอุจจาระหรือปัสสาวะของสัตว์อีกทีนั้น มีโอกาสรับเชื้อได้น้อยมาก ส่วนใหญ่จะติดผ่านทางการสัมผัสน้ำลายของสัตว์โดยตรง เช่นการโดนกัดหรือข่วนเลยหากไม่สบายใจ สามารถพาบุตรไปฉีดวัคซีนแบบป้องกันไว้ก่อนจะสัมผัสโรค จำนวน 2 เข็มห่างกัน 7 วันได้ แนะนำปรึกษากุมารแพทย์อีกครั้ง